GoDaddy

GoDaddy — ABŞ-də yaradılmış, səhimləri açıq şəkildə satılan domen qeydiyyat və hostinq şirkətidir. Şirkətin baş ofisi Arizona ştatındakı Tempe şəhərində yerləşir.2021-ci ilin dekabr ayının 21 də götürülən statistikaya görə, şirkətin dünya üzərində 20 milyon müştərisi və 9000 işçisi var.

 Tarixi 
GoDaddy şirkəti 1997-ci ildə Amerikan iş adamı Bob Parsons tərəfindən Finiks şəhərində yaradılıb.

 İnfrastrukturu 
2013-cü ildən olan statistikaya görə GoDaddy şirkəti ICANN tərəfindən tanınmış ən böyük domen qeydiyyatı aparan şirkət olaraq göstərilib. Şirkətin Finiks şəhərində 25.000 m2 sahəli ərazisi var.

 Şirkətin adı  
1999-cu ildə Jomax Technologies şirkətinin mühəndisləri etdikləri beyin fırtınalarının birində şirkətin adını dəyişməyi qərarlaşdırıblar. İşçilərdən biri təklif edib ki, bəlkə şirkətin adını Big Daddy edək? Təəsüflər olsun ki, həmin domen adı başqası tərəfindən alınmışdı. Bunu görən Bob Parson domeni boş olan GoDaddy adını təklif edib. Parson şirkətin adını GoDaddy qoymaq səbəbinin bu adın insanları güldürməsi və tez yadda qalması olduğunu deyib.

GoDaddy-in orijinal loqosu cizgi film tərzində çəkilmiş, saçları dağınıq və gün eynəyi taxmış kişi fiqurudur. 2020-ci ildə şirkət loqosunu dəyişərək daha sadə, sans-sherif fontuyla yazılmış GoDaddy sözünü seçib. Yeni loqonun solunda yerləşən simvol isə GO sözünün ürək şəklində dizayn edilmiş formasıdır.

 Xarici keçidlər 

Kateqoriya:İnternet-təşkilatlar
Kateqoriya:ABŞ veb-saytları
Kateqoriya:1997-ci ildə yaranan saytlar
Kateqoriya:Nyu-York Fond Birjasında siyahıya alınmış şirkətlər